**Likumprojekta** **"Grozījumi likumā "Par Latvijas valsts himnu""** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts "Grozījumi likumā "Par Latvijas valsts himnu"" (turpmāk – likumprojekts) izstrādāts, pamatojoties uz Ministru kabineta 2014. gada 22. aprīļa sēdes protokola Nr. 24 26. § 2. un 3. punktu par nozaru administratīvo pārkāpumu kodifikācijas ieviešanas sistēmu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Saeimā 2. lasījumā ir pieņemts likumprojekts "Administratīvo pārkāpumu procesa likums" (Nr. 16/Lp12), kas regulēs šādus jautājumus:1) administratīvā pārkāpuma jēdzienu un administratīvās atbildības piemērošanas vispārīgos noteikumus;2) administratīvo sodu sistēmu, soda veidus un to piemērošanas noteikumus;3) administratīvo pārkāpumu procesu no tā uzsākšanas brīža līdz nolēmuma izpildei, tai skaitā:a) administratīvā pārkāpuma procesa uzsākšanu,b) administratīvā pārkāpuma lietas sagatavošanu izskatīšanai,c) administratīvā pārkāpuma lietas izskatīšanu un lēmuma pieņemšanu,d) administratīvā pārkāpuma lietā pieņemtā lēmuma pārsūdzēšanu augstākai amatpersonai,e) administratīvā pārkāpuma lietā pieņemtā lēmuma pārsūdzēšanu tiesā,f) nolēmuma izpildi,4) kompetentās amatpersonas administratīvo pārkāpumu lietās.Administratīvie pārkāpumi un kompetentās institūcijas, kas veiks administratīvo pārkāpumu procesu, turpmāk tiks paredzēti nozaru likumos.Līdz ar to ir nepieciešams papildināt likumu "Par Latvijas valsts himnu" ar normām, kas paredz administratīvo atbildību par klajas necieņas izrādīšanu valsts himnai, kā arī nosaka kompetento iestādi, kurai piekritīga soda piemērošana par šo pārkāpumu. Minētie grozījumi aizstās Latvijas Administratīvo pārkāpumu kodeksa (turpmāk – LAPK) 201.44 pantā ietverto atbildību par klajas necieņas izrādīšanu valsts himnai.Latvijas valsts himna ir viens no Latvijas Republikas valsts simboliem, un ikvienam ir pienākums izturēties pret to ar cieņu, lai vērtībām, kas ir Latvijas valsts pamatā, tiktu piešķirta pienācīga nozīme.Latvijas valsts himna ir skaņdarbs, kura teksta un mūzikas aizsardzība ir nostiprināta likuma "Par Latvijas valsts himnu" 3. pantā. Ja kāds no Latvijas valsts himnas elementiem (tās teksts vai mūzika, vai nošu pieraksts) ir atainots atsevišķi vai citādā izpausmes formā, nekā tas ir noteikts likumā "Par Latvijas valsts himnu", tomēr tas ir uztverams un saprotams kā Latvijas valsts himnas elements, tad šis atainojums ir uzskatāms par Latvijas valsts himnas atveidojumu. Latvijas valsts himnas atveidojums ir, piemēram, Latvijas valsts himnas teksts vai nošu pieraksts (vai tā fragments) atainots rakstveidā uz jebkādas virsmas (papīra, elektroniski u.c.), Latvijas valsts himnas mūzikas vai tās fragmenta atskaņošana citādā veidā, nekā tas ir noteikts likumā "Par Latvijas valsts himnu" u.c.Lai novērstu gadījumus, kad persona izrāda necieņu ne tikai pret pašu Latvijas valsts himnu, bet arī pret tās atveidojumu, ir nepieciešams paredzēt administratīvo atbildību arī par necieņas izrādīšanu Latvijas valsts himnas atveidojumam. Tādā veidā Latvijas valsts himnai kā Latvijas valsts simbolam tiks nodrošināta pienācīga aizsardzība.Likumprojektā ir iekļauti trīs panti:Likumprojekta 1. pants paredz izteikt jaunā redakcijā likuma "Par Latvijas valsts himnu" 7. pantu. Likuma "Par Latvijas valsts himnu" 7. panta pašreizējā redakcija paredz, ka par šā likuma prasību neievērošanu, kā arī par necieņas izrādīšanu Latvijas valsts himnai personas saucamas pie likumā paredzētās atbildības. Likumprojekta 1. pantā paredzēta administratīvās atbildības pārņemšana no LAPK 201.44 panta (klajas necieņas izrādīšana pret valsts himnu). Atbildības veids un soda apmērs ir saglabāts tāds pats, kāds pašreiz ir ietverts LAPK. Izvērtējot LAPK paredzēto soda apmēru, secināms, ka tas ir pietiekami efektīvs un atbilstošs pašreizējai situācijai, tādēļ tas arī saglabājams. Par klajas necieņas izrādīšanu valsts himnai šobrīd noteiktais sods ir līdz 700 *euro*, un šāds sods ir saglabājams, ņemot vērā valsts himnas kā valsts simbola tiesiskās aizsardzības nepieciešamību.Likumprojekta 2. pants noteic kompetento institūciju, kura uzsāk administratīvo pārkāpumu procesu (Valsts policija vai pašvaldības policija), un kompetento institūciju, kura sagatavo un izskata administratīvo pārkāpumu lietu, un pieņem lēmumu par likumā noteiktajiem administratīvajiem pārkāpumiem (pašvaldības administratīvā komisija).Likumprojekts nenosaka atšķirīgu institūciju un amatpersonu sadarbības kārtību no tās, kāda pastāv šobrīd. Administratīvo pārkāpumu protokolus par LAPK 201.44 pantā paredzēto pārkāpumu jau šobrīd sastāda Valsts policijas amatpersonas. Nākotnē administratīvo pārkāpumu protokoli vairs netiks sastādīti, to vietā tiks pieņemts lēmums par administratīvā pārkāpuma procesa uzsākšanu.Likumprojekts arī neparedz atšķirīgu kompetento institūciju administratīvā pārkāpuma lietas izskatīšanai. Saskaņā ar LAPK 210. pantu par LAPK 201.44 pantā paredzētajiem administratīvajiem pārkāpumiem administratīvo pārkāpumu lietas arī šobrīd izskata pašvaldības administratīvā komisija.Likumprojekta 3. pants paredz, ka likumprojektā iekļautais regulējums stāsies spēkā vienlaikus ar Administratīvo pārkāpumu procesa likumu. |
| 3. | Projekta izstrādē iesaistītās institūcijas | Tieslietu ministrija.Likumprojekts saskaņā ar Ministru kabineta 2014. gada 22. aprīļa sēdes protokollēmuma (prot. Nr. 24 26. §) "Informatīvais ziņojums "Nozaru administratīvo pārkāpumu kodifikācijas ieviešanas sistēma"" 2.2. apakšpunktā noteikto tika izskatīts ar Tieslietu ministrijas 2010. gada 19. janvāra rīkojumu Nr. 1-1/25 izveidotās Latvijas Administratīvo pārkāpumu kodeksa pastāvīgās darba grupas 2017. gada 2. februāra sēdē. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā noteiktais attieksies uz visiem valsts iedzīvotājiem, kam ir pienākums izturēties ar cieņu pret valsts simbolu. Likumprojekta regulējums attieksies arī uz Valsts policiju un pašvaldības policiju, kas uzsāks administratīvo pārkāpumu procesu un pašvaldības administratīvo komisiju, kas sagatavos administratīvā pārkāpuma lietas izskatīšanai, izskatīs lietas un pieņems lēmumus. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem**  |
| Likumprojekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un paziņojums par sabiedrības līdzdalību 2017. gada 3. februārī tika ievietots Tieslietu ministrijas mājaslapā viedokļa izteikšanai no 2017. gada 6. februāra līdz 20. februārim.  |
| 2. | Sabiedrības līdzdalība projekta izstrādē | Sabiedrības locekļiem saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.41 apakšpunktu bija iespēja rakstveidā sniegt viedokli par Tieslietu ministrijas mājaslapā ievietoto likumprojektu līdz 2017. gada 20. februārim.  |
| 3. | Sabiedrības līdzdalības rezultāti | Par likumprojektu netika saņemts neviens viedoklis. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, pašvaldības policija, pašvaldības administratīvā komisija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. Likumprojekta izpilde neietekmēs institūciju cilvēkresursus. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Jonikāne 67036901

Liva.Jonikane@tm.gov.lv